Ուկրաինայի դրոշ

**[[Ուկրաինա]]յի պետական դրոշը** () նրա պաշտոնական պետական խորհրդանիշերից է՝ զինանշանի և օրհներգի հետ մեկտեղ։

Ներկայումս այն իրենից ներկայացնում է ուղղանկյուն կտավ՝ բաղկացած երկու հավասարաչափ հորիզոնական շերտերից՝ վերին **կապույտ** և ստորին **դեղին**։ Դրոշի լայնությունն ու երկարությունը հարաբերում են 2:3-ի:

Ուկրաինայի սահմանադրության մեջ դրոշի գույների մասին սահմանված է.

Ամեն տարի օգոստոսի 23-ին նշվում է **Ուկրաինայի պետական դրոշի օրը**. հաստատվել է 2004 թվականին Ուկրաինայի նախագահի № 987/2004 հրամանագրով։

## Կառուցվածք
Ստորև ներկայացված են Ուկրաինայի պետական դրոշի գունային տվյալներն ըստ տարբեր գունային սխեմաների։

## Պատմություն

մինի|աջից|267px|Ուկրաինայի դրոշը հաճախ ասոցացվում է հասունացած ցորենի դաշտի հետ պարզ երկնքի տակ:
Ուկրաինայի ազգային խորհրդանիշերի արմատները վերագրում են մինչքրիստոնեական շրջանին, երբ երկու գույներ՝ դեղինը և կապույտը, որոնք խորհրդանշում էին կրակը և ջուրը, գերիշխում էին ժողովրդական ծեսերում։

Մի շարք ուսումնասիրողներ Ուկրաինայի ազգային դրոշի զարգացման ելակետ են համարում 1848 թվականը, երբ Ավստրիական կայսրության արևելյան եզրամասում՝ Գալիցիայում, տեղի ունեցած հեղափոխության ժամանակ Լվովում «Գլխավոր Ռուսական Ռադայի» () կողմից օգտագործվեց դեղին-կապույտ դրոշը։

Սակայն դեռևս 1803 թվականին Ալեքսանդր Առաջին ցարը նախկին Զապորոժիեի կազակներից կազմված Սևծովյան կազակական զորախմբին շնորհեց երկու զորադրոշ՝ դեղին-կապույտ և կապույտ-դեղին։
### 1917-1920 թթ. անկախության ժամանակաշրջանը
1917 թվականի նոյեմբերի 22-ին Կենտրոնական Ռադան () հռչակեց Ուկրաինական Ժողովրդական Հանրապետության կազմավորումը Ռուսաստանի կազմում, սակայն պետական խորհրդանիշերը՝ դրոշը և զինանաշանը, չէին հաստատվել։ Միայն 1918 թվականի հունվարի 14-ին Կենտրոնական Ռադան օրենք սահմանեց նավատորմի դրոշների մասին։ Ռազմական նավատորմի դրոշ ընդունվեց կապույտ-դեղին բիկոլորը, կապույտ շերտի ձախ մասում պատկերված էր ոսկեգույն եռաժանին՝ սպիտակ ներքին դաշտով։

1917 թվականի դեկտեմբերին Խարկովում կազմավորվում է Խորհրդային Ուկրաինայի հեղափոխական կառավարությունը, որը չճանաչեց Կենտրոնական Ռադան և Ուկրաինական Ժողովրդական Հանրապետությունը։ 1917 թվականի դեկտեմբերի 11-12-ին Ուկրաինայի խորհուրդների առաջին համագումարում ընտրվեց Կենտրոնական Գործադիր Կոմիտեն, և հռչակվեց Ուկրաինական Ժողովրդական (բանվորական, գյուղացիական, զինվորական և կազակական պատգամավորների) Խորհուրդների Հանրապետությունը, որի դրոշը դարձավ կարմիր կտավը՝ ձախ վերին անկյունում ազգային դեղին-կապույտ բիկոլորով։

1918 թվականի մարտի 17-19-ին Ուկրաինայի տարածքում բոլոր խորհրդային կազմավորումները, որոնց թվում էին, վերոնշյալ ՈՒԺԽՀ-ից բացի, նաև Դոնեցկ-Կրիվոյռոգյան, Օդեսական և Տավրիկական խորհրդային հանրապետությունները, միավորվեցին Ուկրաինական Խորհրդային Հանրապետության մեջ՝ Խարկով մայրաքաղաքով և հեղափոխական կառավարությունով (Ժողովրդական Քարտուղարություն), որի խորհրդանիշն էր պարզ կարմիր դրոշը։ ՈՒԽՀ-ը մտնում էր Խորհրդային Ռուսաստանի կազմը, որը հռչակվել էր որպես խորհրդային ազգային հանրապետությունների դաշնություն։ Սակայն, 1918 թվականի ապրիլին գերմանական կայսերական զորամիավորումների ներխուժման հետևանքով ՈՒԽՀ-ը դադարեց գոյություն ունենալ։

1918 թվականի մարտի 22-ին Կենտրոնական Ռադան Կիևում հաստատեց ՈՒԺՀ պետական դրոշը՝ դեղին-կապույտ դրոշը (դեղինը վերևում)։ Գերմանական զորքերի կողմից հրահրված և օժանդակված պետական հեղաշրջման արդյունքում ՈՒԺՀ կողմից հսկվող տարածքներում 1918 թվականի մայիսի 2-ին հռչակվեց պետական կառուցվածքի նոր ձև՝ գետմանություն (գետմանատ)՝ գետման Պավել Սկորոպադսկու գլխավորությամբ, որը պաշտոնապես կրում էր «Ուկրաինական Տերություն» անվանումը։ Ուկրաինական Տերության պաշտոնական դրոշը դարձավ շրջված տարբերակը՝ վերևում կապույտը, ներքևում դեղինը։

Սակայն գետման Սկորոպադսկու կառավարումը շատ երկար չտևեց։ 1918 թվականի դեկտեմբերին գետմանի դեմ ապստամբության արդյունքում վերականգնվեց Ուկրաինական Ժողովրդական Հանրապետությունը, որի կառավարությունը ներկայացվեց Սիմոն Պետլյուրայի ղեկավարությամբ դիրեկտորիան։ Պետության խորհրդանիշերը պահպանվեցին եռաժանի-զինանշանը և կապույտ-դեղին դրոշը, որը երանգային փոփոխություն կրեց՝ դառնալով երկնագույն-դեղին։

1919 թվականի հունվարի 22-ին Կիևում հռչակվեց «Ուկրաինայի ամբողջականության ակտը», այսինքն՝ Ուկրաինական Ժողովրդական Հանրապետության և Արևմտաուկրաինական Ժողովրդական Հանրապետության միավորումը։ ՈՒԺՀ սահմանադրության նախագծում նշվում էր, որ Ուկրաինական պետության պետական գույներն են կապույտը և դեղինը։


Պատկեր:Naval_Ensign_of_Ukraine_(1917–1921).svg|*[[Ուկրաինական Ժողովրդական Հանրապետություն|ՈՒԺՀ]] առաջին պաշտոնական՝ ռազմածովային դրոշը (14.01.1918 - 18.07.1918)*
Պատկեր:Флаг флота Украинской Народной Социалистической Республики.jpg|*[[Ուկրաինական Խորհրդային Հանրապետություն|ՈՒԺԽՀ]] ռազմածովային դրոշը (12.12.1917 - 19.03.1918)*
Պատկեր:Naval Ensign of Ukraine 1918 July.png|*[[Ուկրաինական Տերություն (1918)|Ուկրաինական Տերության]] և [[Ուկրաինական Ժողովրդական Հանրապետություն|ՈՒԺՀ]] ռազմածովային դրոշը (18.07.1918 - 02.1919)*
Պատկեր:Флаг Интердвижения Донбасса.svg|*[[Դոնեցկ-Կրիվոյռոգյան Խորհրդային Հանրապետություն|ԴԿԽՀ]] ենթադրյալ դրոշներից մեկը (12.02.1918 - 05.1918)*
Պատկեր:Dnipro Division flag.svg|*[[Մախնոյան շարժում|Մախնոյի շարժման գոտու]] դրոշը (1918 - 1921)*


### Խորհրդային Ուկրաինան 1919-1991 թթ.
1919 թվականի մարտի 10-ին Խարկովում անցկացվեց Ուկրաինայի խորհուրդների երրորդ համագումարը, որն ազդարարեց Ուկրաինական Սոցիալիստական Խորհրդային Հանրապետության կազմավորումը։ Մարտի 10-ին նաև հաստատվեց Ուկրաինական ՍԽՀ առաջին սահմանադրությունը, որը վերջնական խմբագրման տարբերակի բերվեց Համաուկրաինական Կենտրոնական Գործադիր Կոմիտեի 1919 թվականի մարտի 14-ի նիստում, որը սահմանեց.

1929 թվականի հունվարի 30-ի սահմանադրությամբ ամրագրվեց Վարչական Օրենսգրքի 1927 թվականի որոշումը, ոևը վերաբերվում է դրոշի վրա հապավման տառատեսակի փոփոխմանը, ինչպես նաև ազգային տարածքներում համապատասխան լեզվով հանրապետության անվանումը գրառելու իրավունքին։

Ուկրաինական ՍԽՀ-ի 1937 թվականի հունվարի 30-ի սահմանադրությամբ հանրապետության անվանումը փոփոխություն կրեց՝ Ուկրաինական Խորհրդային Սոցիալիստական Հանրապետություն (), փոփոխվեց նաև երկրի դրոշը. դրոշի վրա գրվածքը փոփոխվեց ուկրաինական նոր հապավմամբ (УРСР)՝ զեղչելով տառերին հաջորդող կետերը, ինչպես նաև ավելացվեց մուրճի և մանգաղի պատկերը։

1947 թվականին որոշվեց, որ խորհրդային հանրապետություններին, այդ թվում ՈՒԽՍՀ-ին, հարկ է ընդունել նոր ձևավորման դրոշներ, որոնք կարտացոլեն միութենական խորհրդային պետության գաղափարը։ Նոր ուկրաինական դրոշը ընդունվեց ՈՒԽՍՀ Գերագույն Խորհրդի նախագահության հրամանագրով 1949 թվականի նոյեմբերի 21-ին և բաղկացած էր կարմիր (վերին 2/3) և լազուրե կամ կապույտ (ստորին 1/3) շերտերից, ինչպես նաև վերին ձախ անկյունում գտնվող ոսկե աստղի և մուրճի ու մանգաղի պատկերներից։

### Ուկրաինայի ռայխսկոմիսարիատը և ազգայնական շարժումները
1941-1942 թվականների ընթացքում գերմանական օկուպացիոն կառավարությունը բարձիթողի էր վերաբերվում տեղական ինքնակառավարման մարմինների և ոստիկականական զորքերի կողմից ուկրաինական խորհրդանիշերի օգտագործման նկատմամբ, չնայած այդ սիմվոլիկան երբեք պաշտոնական կարգավիճակ չի ունեցել, իսկ պաշտոնապես օգտագործվել է Երրորդ Ռայխի դրոշը։ Դեղին գույնը սովորոբար տեղակայվում էր վերևում։ 1942 թվականի կեսերից սկսած տեղերում սկսեցին ներդնել ուկրաինական սիմվոլիկայի օգտագործման արգելքներ։

Ուկրաինական ազգային դրոշը նաև օգտագործվում էր նաև որոշ ազգայնական պարտիզանական զորաջոկատների կողմից։


Պատկեր:Flag of the NSDAP (1920–1945).svg|*[[Ուկրաինայի ռայխսկոմիսարիատ]]ի պաշտոնական՝ [[Երրորդ Ռայխ]]ի դրոշը (20.08.1941 - 10.11.1944)*
Պատկեր:OUN-M-03.svg|*[[Մելնիկյան շարժում|Մելնիկի շարժման գոտու]] դրոշը (1938-1945)*
Պատկեր:Flag of the Ukrainian Insurgent Army.svg|*[[Բանդերյան շարժում|Բանդերայի շարժման գոտու]] դրոշը (1940-1945)*


### Ազգային դրոշի վերադարձը
Միխայիլ Գորբաչովի Վերակառուցման ազդեցության տակ առանձին խորհրդային հանրապետություններում ակտիվացան ազգային շարժումները, որոնք հանգեցրեցին Խորհրդային Միության փլուզմանը և ավանդական սիմվոլիկան արտացոլող ազգային դրոշների ընդունմանն ու վերականգնմանը։ 1991 թվականի սեպտեմբերի 18-ի հրամանագրով Ուկրաինայի Գերագույն Ռադայի () նախագահությունը իրավաբանորեն ամրագրեց կապույտ-դեղին բիկոլորի՝ երկրի պետական դրոշի կարգավիճակը։

Ըստ հայտնի ժամանակակից մեկնաբանության՝ դեղին գույնը խորհրդանշում է ցորենի դաշտերը, իսկ կապույտը՝ պարզ երկինքը նրա վերև։ Սլավոնական երկրների դրոշների շարքում միայն ուկրաինականը և բոսնիականը չունեն կարմիր գունավորում։

Պետք է նշել, որ չնայած ուկրաինական լեզվում գոյություն ունի «жовто-блакитний прапор» (թարգմանաբար՝ *դեղին-երկնագույն դրոշ*) կայուն արտահայտությունը, ժամանակակից տարբերակում դրոշը բաղկացած է վերին կապույտ և ստորին դեղին կեսերից։


Պատկեր:Flag of the President of Ukraine.svg|Ուկրաինայի դրոշի նախագահական շտանդարտը
Պատկեր:Naval_Ensign_of_Ukraine.svg|Ուկրաինայի ռազմածովային ուժերի դրոշը (20.06.2006 - մինչ այժմ)
Պատկեր:Flag of Ukraine (ratio).svg|Պետական դրոշի համամասնությունները


## Ուկրաինայի վարչական միավորների դրոշները
### Ինքնավար հանրապետություն

Պատկեր:Flag of Crimea.svg|Ղրիմի Ինքնավար Հանրապետության դրոշը


### Հատուկ կարգավիճակով քաղաքներ

Պատկեր:Flag of Kyiv Kurovskyi.svg|Կիևի դրոշը
Պատկեր:Flag of Sevastopol.svg|Սևաստոպոլի դրոշը


### Մարզեր

Պատկեր:Flag of Zakarpattia Oblast.svg|Անդրկարպատյան մարզի դրոշը
Պատկեր:Flag of Dnipropetrovsk Oblast.svg|Դնեպրոպետրովսկի մարզի դրոշը
Պատկեր:Flag of Donetsk Oblast.svg|Դոնեցկի մարզի դրոշը
Պատկեր:Flag of Zaporizhia Oblast.svg|Զապորոժիեի մարզի դրոշը
Պատկեր:Flag of Zhytomyr Oblast.svg|Ժիտոմիրի մարզի դրոշը
Պատկեր:Flag of Ivano-Frankivsk Oblast.svg|Իվանո-Ֆրանկովսկի մարզի դրոշը
Պատկեր:Flag of Lviv Oblast.svg|Լվովի մարզի դրոշը
Պատկեր:Flag of Luhansk Oblast.svg|Լուգանսկի մարզի դրոշը
Պատկեր:Flag of Kharkiv Oblast.svg|Խարկովի մարզի դրոշը
Պատկեր:Flag of Kherson Oblast.svg|Խերսոնի մարզի դրոշը
Պատկեր:Flag of Khmelnytskyi Oblast.svg|Խմելնիցկիի մարզի դրոշը
Պատկեր:Flag of Kirovohrad Oblast.svg|Կիրովոգրադի մարզի դրոշը
Պատկեր:Flag of Kyiv Oblast.svg|Կիևի մարզի դրոշը
Պատկեր:Flag of Mykolaiv Oblast.svg|Նիկոլաևի մարզի դրոշը
Պատկեր:Prapor Chernihivskoyi oblasti.svg|Չեռնիգովի մարզի դրոշը
Պատկեր:Flag of Chernivtsi Oblast.svg|Չեռնովցիի մարզի դրոշը
Պատկեր:Flag of Cherkasy Oblast.png|Չերկասիի մարզի դրոշը
Պատկեր:Flag of Poltava Oblast.svg|Պոլտավայի մարզի դրոշը
Պատկեր:Flag of Rivne Oblast.png|Ռովնոյի մարզի դրոշը
Պատկեր:Flag of Sumy Oblast.png|Սումիի մարզի դրոշը
Պատկեր:Flag of Vinnytsia Oblast.svg|Վիննիցայի մարզի դրոշը
Պատկեր:Volyn flag.svg|Վոլինի մարզի դրոշը
Պատկեր:Flag-of-Ternopil-Oblast.svg|Տերնոպոլի մարզի դրոշը
Պատկեր:Flag of Odesa Oblast.svg|Օդեսայի մարզի դրոշը


## Նման դրոշներ
Չշփոթել Ուկրաինայի դրոշը ներքոնշյալ դրոշների հետ.

Պատկեր:Flag of Niederösterreich.svg|Ստորին Ավստրիա բունդեսլանդի դրոշը (Ավստրիա)
Պատկեր:Flag of Chemnitz.svg|Խեմնից քաղաքի դրոշը (Գերմանիա)
Պատկեր:Stadtflagge Biberach.png|Ռիսեի Բիբերախ քաղաքի դրոշը (Գերմանիա)
Պատկեր:POL Gryfów Śląski Flag.svg|Գրիֆուվ Սլյոնսկի համայնքի դրոշը (Լեհաստան)
Պատկեր:POL gmina Stara Kamienica flag.svg|Ստարա Կամենիցա համայնքի դրոշը (Լեհաստան)
Պատկեր:Flag of Gorizia Province.png|Լուծարված Գորիցիա պրովինցիայի դրոշը (Իտալիա)
Պատկեր:Flagge Herzogtum Braunschweig.svg|Պատմական Բրաունշվայգի դքսության դրոշը
Պատկեր:Flag of Isenburg County.svg|Պատմական Հռենոսյան միության Իզենբուրգ-Բիրշտայն իշխանության դրոշը
Պատկեր:Flag of Dalmatia.svg|Պատմական Դալմաթիայի թագավորության դրոշը
Պատկեր:Dholpur flag.svg|Պատմական Դհոպուրի իշխանության դրոշը


## Տես նաև
* Ուկրաինայի զինանշան
* Ուկրաինայի օրհներգ
* Ուկրաինական ԽՍՀ դրոշ
* Կաղապար:Դրոշավորում/Ուկրաինա
* Կաղապար:Դրոշավորում/Ուկրաինական ԽՍՀ

## Ծանոթագրություններ

## Արտաքին հղումներ
* Ուկրաինան Flags of the World դրոշագիտական կայքում 
* Ուկրաինայի դրոշները. Դրոշագիտության և հերալդիկայի Ռուսական կենտրոնի կայք 
* Ուկրաինայի դրոշները. պատմական էքկուրս. narodna.pravda.com.ua  
* Ուկրաինական հերալդիկաները Ուկրաինական հերալդիկական ընկերություն 
* Ուկրաինայի պետական զինանշանը և դրոշը. svoy-style.com.ua  
* Ուկրաինայի դրոշը. «Սումբուր» հանդեսի կայք  

Կատեգորիա:1991 դրոշներ
Ուկրաինա
Դրոշ